|  |  |
| --- | --- |
|  |  |

**Մամուլի հաղորդագրություն**

**Հնագիտական հետազոտություններ՝ ուղղված Երերույքի պահպանությանը նախագիծը (Հայաստան/Ֆրանսիա)**

**ստանում է Եվրոպական ժառանգության 2023 թ. բարձր մրցանակը**

*Բրյուսել / Հաագա, 2023 թ. հունիսի 13*

Այսօր [Եվրոպական հանձնաժողովը](https://ec.europa.eu/commission/presscorner/home/en) և [Եվրոպա Նոստրան](https://www.europanostra.org/) հայտարարել են **2023 թ.** **Եվրոպական ժառանգության մրցանակների /** **Եվրոպա Նոստրայի մրցանակների թեկնածուների անունները**: Այս տարի 21 երկրներից մշակութային ժառանգության ոլորտի 30 նշանակալից աշխատանք արժանացան Եվրոպայի գերագույն պարգևին (տե՛ս ստորև ամբողջական ցանկը): Այս տարվա մրցանակակիրների թվում է **Հնագիտական հետազոտություններ՝ ուղղված Երերույքի պահպանությանը; Հայաստան/Ֆրանսիա** նախագիծը**։** Երերույքի վաղ քրիստոնեական և միջնադարյան համալիրը հանգամանորեն ուսումնասիրվել է 2009 թվից մինչև 2021 թ.: Ուսումնասիրությունն իրականացվել է բազմառարկայական և շրջակա միջավայրի հանդեպ հատուկ ուշադրություն դրսևորող նորարար մոտեցումներով:

Մշակութային ժառանգության եվրոպացի փորձագետներից կազմված ժյուրին ընտրել էր 30 հաղթողի։ Ընտրությունը կատարվել է այս տարի 35 եվրոպական երկրներից կազմակերպությունների և անհատների կողմից ներկայացրած հայտերի ուսումնասիրության համար պատասխանատու Ընտրական հանձանաժողովների գնահատականների հիման վրա։

Անդրադառնալով 2023 թ. հաղթողներին, եվրոպական ապրելակերպի տարածման գծով փոխնախագահ, ներկայումս նաև մշակութային հարցերով պատասխանատու **Մարգարիտիս Սխինասը** նշել է. «Այս տարվա Եվրոպական ժառանգության մրցանակաբաշխության / Եվրոպա Նոստրա մրցանակաբաշխության հաղթողների յուրաքանչյուր ձեռքբերում, լինի դա հավաքական թե անհատական, բացառիկ հմտությունների և նվիրվածության արդյունք է, որnնք իրենց մեջ ներառում են ժառանգության վայրերն ու ավանդույթները ողջ Եվրոպայում: Կարևորելով այս ձեռքբերումները՝ մենք նաև վերահաստատում ենք մեր հանձնառությունը պաշտպանելու մեր ընդհանուրը մշակութային ժառանգությունը, քանի որ դա, որպես Եվրոպայի քաղաքացի և որպես եվրոպական համայնք, կենսական նշանակություն ունի մեր միասնականության զգացողության համար»:

Աշխարհահռչակ մեցցոսոպրանո **Չեչիլիա Բարտոլին**, ով նաև Եվրոպա Նոստրայի նախագահն է, հայտարարել է. «Ջերմորեն շնորհավորում եմ այս տարվա Եվրոպական ժառանգության / Եվրոպա Նոստրայի մրցանակակիրներին ըստ արժանվույնս գնահատվելու համար։ Նրանք ոգեշնչող օրինակներ են, որոնք իրապես նպաստում են ավելի գեղեցիկ, կայուն և ամբողջական Եվրոպայի կառուցման համար: Նրանց հաջողության պատմությունները ցույց են տալիս, որ փորձի փոխանակման, նվիրվածության, ստեղծարարության և նորարարության շնորհիվ կարելի է հաղթահարել ցանկացած դժվարություն: Ես անհամբեր սպասում եմ նրանց հետ անձամբ հանդիպմանը, որպեսզի պատվենք բոլոր մրցանակակիրներին եվրոպական ժառանգության մրցանակաբաշխության արարողության ժամանակ, համաշխարհային ժառանգության քաղաք՝ մեր սիրելի Վենետիկում»։

Հաղթողները կպարգևատրվեն **սեպտեմբերի 28-ին**, Վենետիկի Պալացցո դել Չինեմայում կայանալիք **Եվրոպական ժառանգության մրցանակաբաշխության** ժամանակ։ Այս հեղինակավոր իրադարձությունը իր մասնակցությամբ կպատվի Եվրոպա Նոստրայի նախագահ **Չեչիլիա Բարտոլին**: Ակնկալվում է նաև Եվրոպական Հանձնաժողովի փոխնախագահ **Մարգարիտիս Սխինաս** ներկայությունը այս կարևոր միջոցառմանը: Մրցանակաբաշխության ընթացքում այս տարվա հաղթողների միջից կհայտարարվեն գլխավոր մրցանակի դափնեկիրները և հանրության համակրանքին **արժանացած հաղթողը**։ **Հաղթողները** կընտրվեն այս տարվա մրցանակակիրներից և նրանցից յուրաքանչյուրին կշնորհվի 10.000-ական եվրո: Այս իրադարձությունը կհանդիսանա որպես Եվրոպա Նոստրայի և Եվրոպական հանձնաժողովի աջակցությամբ կազմակերպված Եվրոպական մշակութային ժառանգության գագաթնաժողովի ([European Cultural Heritage Summit 2023](https://www.europanostra.org/events/europa-nostra-60th-anniversary-summit-in-venice-27-30-september-2023/)) կարևոր իրադարձություն և տեղի կունենա ս.թ. սեպտեմբերի 27-30, Համաշխարհային ժառանգության քաղաք Վենետիկում:

Մշակութային Ժառանգության աջակիցներին և այն գնահատողներին խնդրում ենք ծանոթանալ մրցանակակիրների հետ և առցանց քվեարկել այն մասնակցի համար, ով քվերակությունից հետո կդառնա 2023 թվականի Հանրության ընտրության մրցանակի հաղթողը ու կստանա 10.000 եվրո դրամական պարգև:

**«Հնագիտական հետազոտություններ՝ ուղղված Երերույքի պահպանությանը (Հայաստան/Ֆրանսիա)»**

Երերույքի վաղ քրիստոնեական և միջնադարյան համալիրը հայ գեղարվեստական ստեղծագործության նշանավոր օրինակներից է: Այնուամենայնիվ միայն վերջերս է, որ այս առեղծվածային հնավայրը խոր ուսումնասիրության առարկա է դարձել՝ համակողմանի, բազմամասնագիտական, բնական միջավայրի նկատմամբ ուշադիր և նորարար մոտեցումով: Դրա շնորհիվ նոր լույս է սփռվել ուշ անտիկ և վաղ քրիստոնեական դարաշրջանների վրա Երերույքում ու Հայաստանում՝ 6-րդ դարի բազիլիկի, հին դամբարանի ու գերեզմանոցի, հին գյուղատեղիի ու ամբարտակի մնացորդներն ուսումնասիրելու միջոցով:

Հետազոտության այս ծրագիրը 2009-2021 թվերին իրագործել է Էքս-ան-Պրովանս քաղաքի Միջերկրածովյան Ավազանի Միջնադարյան և նոր Հնագիտության փորձարանը (ԼA3M, Ֆրանսիա), Հայաստանի Գիտությունների ակադեմիայի Հնագիտության և ազգագրության ինստիտուտը և Շիրակի երկրագիտական թանգարանը Գյումրիում, տարբեր երկրների մի շարք փորձագետների մասնակցությամբ:

Տարեկան գիտարշավները, գրեթե մեկ ամսվա տևողությամբ, կազմակերպվում էին աշնանը և լրացվում էին հավաքված տվյալների վերլուծության, մշակման և մեկնաբանման ընդարձակ ծրագրով՝ գործակից կազմակերպությունների մասնակցությամբ: Երերույքը ծառայում էր նաև որպես վերապատրասման վայր տեղական և արտասահմանյան ուսանողների համար: Ամեն տարի մեկօրյա գիտաժողով էր կազմակերպվում Էքս-Մարսել համալսարանում՝ հետազոտությունների արդյունքներն ուսանողներին ու հանրությանը ներկայացնելու համար:

Ձեռք բերված առարկայական արդյունքներից մեկն այն էր, որ գիտնականները կարողացել են թվագրել բազիլիկը և իրագործել դրա քանդակային զարդարանքի մանրամասն վերլուծությունը: Համեմատական ուսումնասիրության միջոցով հաջողվեց ի հայտ բերել հայ քրիստոնեության և թաղման ավանդույթների առանձնահատկությունները: Երերույք հնավայրի տեղի ու դերի ճշտումը շրջանի կյանքում և մասնավորապես հարաբերությունները Անի քաղաքի հետ նունպես նշանակալի եղան: Բազմաթիվ հոդվածների հրապարակումը ապահովեց հնավայրի ճանաչվածությունը գիտական հանրության կողմից և հասանելի դարձրեցին մի շարք տվյալներ՝ անհրաժեշտ բազիլիկի ուսումնասիրության համար: Դա էլ թույլ տվեց, որ կազմվի պահպանման նախագիծ՝ կառույցի իսկությանը հարազատ: Այս ամբողջական ուսումնասիրության արդյունքները Երերույքի ճանաչվածությունը հասցրեցին եվրոպական մակարդակի, ինչը նպաստեց, որ հնավայրն ընդգրկվի Եվրոպա Նոստրայի և Եվրոպական ներդրումային բանկի Ինստիտուտի կողմից 2016 թվին կազմված Եվրոպայի ժառանգության ամենավտանգված հնավայրերի ցանկում:

Նախագիծը տարբեր ազգությունների փորձագետների համագործակցության և պատմական ու գիտական խստապահանջ մեթոդի կիրառման գերազանց օրինակ է, որը կարող է մշակությային ժառանգության հնավայրերին նոր հայացք և իմացություն շնորհել:

«Այն սպառիչ տվյալները, որ ընձեռել է այս հետազոտությունը էական են Երերույքի ապագա պահպանման համար: Համագործակցությունը Ֆրանսիայի ու Հայաստանի միջև գովելի է: Նոր ջանքեր պիտի գործադրվեն Ֆրանսիայի դեսպանության դրամական աջակցությամբ տեղանքը ավելի մատչելի ու հասկանալի դարձնելու նպատակով: Նախագծի այս կողմը հատկապես քաջալերող է», ընդգծեց Մրցանակների Ժյուրին:

«Հնավայրի մտահոգիչ տեղադրությունն ու անբարենպաստ միջավայրը նույպես վկայում են այն մասին, թե նման պայմաններում ինչքան հաստատակամություն և նվիրվածություն է անհրաժեշտ հետազոտություն կատարելու համար: Հայ ճարտարապետության եզրույթների բառարանի մշակման հրաշալի գաղափարը ընդգծում է նախագծի ակնհայտ ներգրավվածությունը միջազգային համագործակցության մեջ և դրա արժեքավոր նպաստը գիտական հետազոտություններին և ճարտարապետության ճանաչողությանը» գոհունակությամբ հայտնեց Ժյուրին:

**Կապի համար**՝ Պատրիկ Տոնապետյան / patrick.donabedian@univ-amu.fr / la3m.cnrs.fr

**Նորվեգիայից Պորտուգալիա, Ֆրանսիայից Ուկրաինա՝**

**Նրանք են Եվրոպական ժառանգության մրցանակների** **/ Եվրոպա Նոստրայի մրցանակների դափնեկիրները՝**

**Պահպանումը և հարմարեցված վերօգտագործումը**

[Steam Engine Brewery, Lobeč, CZECHIA](https://www.europeanheritageawards.eu/winners/steam-engine-brewery) Շոգեշարժ գարեջրատուն, Լոբեչ, Չեխիա

[Friluftsskolen Open-Air School, Copenhagen, DENMARK](https://www.europeanheritageawards.eu/winners/friluftsskolen-open-air-school/) Ֆրիլուֆտշկոլեն բացօթյա դպրոցը, Կոպենհագեն, Դանիա

[Hôtel de la Marine, Paris, FRANCE](https://www.europeanheritageawards.eu/winners/hotel-de-la-marine/) Նավատորմի ապարանք, Փարիզ, Ֆրանսիա

[Royal Gardens of Venice, ITALY](https://www.europeanheritageawards.eu/winners/royal-gardens-of-venice/) Վենետիկի արքայական պարտեզներ, Իտալիա

[Museum of Urban Wooden Architecture, Vilnius, LITHUANIA](https://www.europeanheritageawards.eu/winners/museum-of-urban-wooden-architecture) Քաղաքային փայտե ճարտարապետության թանգարան, Վիլնիուս, Լիտվա

[Wit Stwosz Altarpiece in St. Mary’s Basilica, Kraków, POLAND](https://www.europeanheritageawards.eu/winners/wit-stwosz-altarpiece-in-st-mary-basilica) Սուրբ Մարիամ բազիլիկի ավագ սեղանի Wit Stwosz զարդարանքը, Կրակով, Լեհաստան

[Mudéjar Ceilings of the Cathedral of Funchal, Madeira, PORTUGAL](https://www.europeanheritageawards.eu/winners/mudejar-ceilings-of-the-cathedral-of-funchal) Ֆունչալի մայր տաճարի մուդեխար առաստաղները, Մադեիրա, Պորտուգալիա

[Deba Bridge, Gipuzkoa, SPAIN](https://www.europeanheritageawards.eu/winners/deba-bridge) Դեբա կամուրջը, Գիպուզկոա, Իսպանիա

[Ruins of the Monastery of San Pedro de Eslonza, Gradefes, SPAIN](https://www.europeanheritageawards.eu/winners/ruins-of-the-monastery-of-san-pedro-de-eslonza) Սան Պեդրո դե Էսլոնզայի վանքի ավերակները, Գրադեֆես, Իսպանիա

**Հետազոտություն**

[Scientific-Archaeological Studies for the Preservation of Ererouyk, ARMENIA/FRANCE](https://www.europeanheritageawards.eu/winners/scientific-archaeological-studies-for-the-preservation-of-ererouyk)

Հնագիտական հետազոտություններ՝ ուղղված Երերույքի պահպանմանը Հայաստան/Ֆրանսիա

[Proto-Industrial Architecture of the Veneto in the Age of Palladio, ITALY Վենետոյի նախաարդյունաբերական ճարտարապետությունը Պալլադիոյի ժամանակաշրջանում,](https://www.europeanheritageawards.eu/winners/proto-industrial-architecture-of-the-veneto-in-the-age-of-palladio)  Իտալիա

[Safeguarding of the Artisanal Fishing Technique “Arte-Xávega”, PORTUGA](https://www.europeanheritageawards.eu/winners/safeguarding-of-the-artisanal-fishing-technique-arte-xavega)L Ձկնորսության ավանդական «Արտե-Խավեգա» եղանակի պաշտպանությունը, ՊորտուգալԻԱ

**Կրթություն, մասնագիտական կրթություն և հմտություններա**

[MADE IN: Crafts and Design Narratives, AUSTRIA/CROATIA/SLOVENIA/SERBIA](https://www.europeanheritageawards.eu/winners/made-in-crafts-and-design-narratives) ՄԵՅԴ ԻՆ՝ Արհեստների և նկարի պատմություններ, Ավստրիա/ԽՈրվատիա/Սլովենիա/Սերբիա

[ACTA VISTA, Marseille, FRANCE](https://www.europeanheritageawards.eu/winners/acta-vista) ԱԿՏԱ ՎԻՍՏԱ, Մարսել, Ֆրանսիա

[Carpenters without Borders, Paris, FRANCE](https://www.europeanheritageawards.eu/winners/carpenters-without-borders) Առանց սահմանների հյուսներ, Փարիզ, Ֆրանսիա

[National Centres for Restoration of Historic Vessels, NORWAY](https://www.europeanheritageawards.eu/winners/national-centres-for-restoration-of-historic-vessels) Պատմական նավերի վերանորոգման ազգային կենտրոններ, Նորվեգիա

[Pathfinders of the Waters, Danube Delta, ROMANIA](https://www.europeanheritageawards.eu/winners/pathfinders-of-the-waters) Ջրերի հետախույզները, Դանուբի դելտա, Ռումինիա

**Քաղաքացիների ներգրավվածություն և գիտակցության բարձրացում**

[Village Square Meer, Antwerp, BELGIUM](https://www.europeanheritageawards.eu/winners/village-square-meer) Գյուղի հրապարակ Meer, Անտվերպեն, Բելգիա

[Budapest100, HUNGARY](https://www.europeanheritageawards.eu/winners/budapest100) Բուդապեշտ100, Հունգարիա

[Museum of Literature Ireland (MoLI), Dublin, IRELAND](https://www.europeanheritageawards.eu/winners/museum-of-literature-ireland-moli) «Իռլանդիա» գրականության թանգարան, Դուբլին, Իռլանդիա

[Open for You, ITALY](https://www.europeanheritageawards.eu/winners/open-for-you) Ձեզ համար բաց, Իտալիա

[ALMADA Project, Lisbon, PORTUGAL](https://www.europeanheritageawards.eu/winners/almada-project) ԱԼՄԱԴԱ նախագիծ, Լիզբոն, Պորտուգալ

[Via Transilvanica, ROMANIA](https://www.europeanheritageawards.eu/winners/via-transilvanica) Վիա Տրանսիլվանիգա, Ռումինիա

[Un-archiving Post-industry, UKRAINE](https://www.europeanheritageawards.eu/winners/un-archiving-post-industry) Չ-արխիվացված հետ-արդյունաբերություն, Ուկրաինա

**Ժառանգության ջատագովներ**

[Hambis Tsangaris, CYPRUS](https://www.europeanheritageawards.eu/winners/hambis-tsangaris) Համբիս Ցանգարիս, Կիպրոս

[Sergio Ragni, ITALY](https://www.europeanheritageawards.eu/winners/sergio-ragni) Սերջո Ռանյի, Իտալիա

[Cláudio Torres, PORTUGAL](https://www.europeanheritageawards.eu/winners/claudio-torres) Կլաուդիո Տոռես, ՊորտուգալԻԱ

[Saving Ukrainian Cultural Heritage Online (SUCHO), UKRAINE/INTERNATIONAL PROJECT](https://www.europeanheritageawards.eu/winners/saving-ukrainian-cultural-heritage-online-sucho) Ուկրաինայի մշակութային ժառանգության առցանց պահպանություն (ՍՈՒՇՈ), Ուկրաինա/Միջազգային նախագիծ

**Եվրոպա Նոստրայի 2023 մրցանակներ ուշագրավ նախագծերի համար Միացյալ Թագավորությունից**

Այս տարի Եվրոպա Նոստրայի մրցանակը շնորհվում է երկու ուշագրավ նախագծերի, որոնք ներկայցվել են Եվրոպական Միության Ստեղծարար Եվրոպա ծրագրի մաս չկազմող Եվրոպական մի երկրի կողմից՝

[Cleveland Pools, Bath](https://www.europeanheritageawards.eu/winners/cleveland-pools) Կլիվլենդի լողավազաններ, բաղնիքներ Միացյալ Թագավորություն (Պահպանումը և հարմարեցված վերօգտագործումը)

[MINIARE: The Art & Science of Manuscript Heritage, Cambridge](https://www.europeanheritageawards.eu/winners/miniare-the-art-science-of-manuscript-heritage) ՄԻՆԻԱՐԵ՝ Ձեռագիր ժառանգության արվեստն ու գիտությունը, Քեմբրիջ, Միացյալ Թագավորություն (Հետազոտություն)

**Եվրոպայում ժառանգության գերազանցության լուսաբանումը երկու տասնամյակ**

Եվրոպական ժառանգության մրցանակները / Եվրոպա Նոստրայի մրցանակները ([European Heritage Awards / Europa Nostra Awards](http://www.europeanheritageawards.eu/)) 2002 թվին հիմնվել են Եվրոպական Հանձնաժողովի կողմից և մինչ օրս ղեկավարվում են Եվրոպա Նոստրայի կողմից: Արդեն 21 տարի է, ինչ Մրցանակները այն կարևոր գործիքն են, որը թույլ է տալիս ճանաչել և առաջ քաշել մշակութային և բնական ժառանգության բազմաթիվ արժեքներ ի նպաստ Եվրոպայի հասարակության, տնտեսության և միջավայրի:

Մրցանակները ընդգծել են ու տարածել ժառանգության գերազանցությունը և Եվրոպայի լավագույն փորձը , քաջալերել են գիտելիքների փոխանակումները սահմանների վրայով և օգնել են, որպեսզի ժառանգության պաշտպաններն ընդլայնեն իրենց շփումների ցանցերը: Մրցանակները դափնեկիրներին շնորհել են կարևոր առավելություններ, ինչպես օրինակ ավելի լայն (միջ)ազգային ճանաչվածություն, լրացուցիչ միջոցներ, և մեծացրել են այցելուների թիվը: Դրանից զատ մրցանակները քաջալերել են, որ Եվրոպայի քաղաքացիներն ավելի շատ խնամք տանեն ընդհանուր ժառանգության համար: Մրցանակների մասին լրացուցիչ փաստերի և թվերի համար խնդրվում է այցելել Մրցանակների կայք՝ [Awards website](http://www.europeanheritageawards.eu/facts-figures).

**Մրցանակների 2024 տարեշրջանի համար դիմումներն արդեն ընդունվում են: Դիմումները կարելի է հանձնել առցանց : Ներկայացրե՛ք Ձեր դիմումները և տարածեք Ձեր գիտելիքները:**

|  |  |
| --- | --- |
| **Մամուլի հետ կապ** | **Այլ տեղեկություններ** |
| **EUROPA NOSTRA****Audrey Hogan**, Programme Officerah@europanostra.org, T. +31 70 302 40 52**Joana Pinheiro**, Communications Coordinatorjp@europanostra.org,  M. +31 6 34 36 59 85**EUROPEAN COMMISSION****Եվրոպական Հանձնաժողով****Sonya Gospodinova**sonya.gospodinova@ec.europa.eu +32 2 2966953 | Մամլո հաղորդագրությունը տարբեր լեզուներով[Press release in various languages](https://www.europanostra.org/2023-winners-of-europe-top-heritage-awards-announced-by-the-european-commission-and-europa-nostra/)Մրցանակի յուրաքանչյուր դափնեկրի մասին՝[Information and Jury’s comments](https://www.europeanheritageawards.eu/winner_year/2023/)[Videos](https://vimeo.com/showcase/10431077) (in high resolution)[Photos & e-banners](https://www.flickr.com/photos/europanostra/albums/72177720308593824) (in high resolution)Ստեղծարար Եվրոպա կայքէջ՝[Creative Europe website](http://ec.europa.eu/programmes/creative-europe/index_en.htm)  |

**Տեղեկություն**

**Եվրոպա Նոստրա**

Եվրոպա Նոստրան ([Europa Nostra](https://www.europanostra.org/)) քաղաքացիական հասարակության եվրոպական ձայնն է՝ ի նպաստ մշակութային և բնական ժառանգության պահպանության և լուսաբանման: Ժառանգության կազմակերպությունների համաեվրոպական այս դաշնությունը, որին սատարում են մի շարք պետական մարմիններ և մասնավոր ձեռնարկություններ ու անհատներ, գործում է ավելի քան 40 երկրներում: Ժառանգության Եվրոպայի ամենաընդարձակ և ներկայացուցչական ցանցն է, որը սերտ հարաբերութուններ ունի Եվրոպական Միության, Եվրոպական Խորհրդի, ՅՈՒՆԵՍԿՈ-յի և այլ միջազգային մարմինների հետ: Հիմնադրված 1963 թ., այն տոնում է այս տարի իր 60-րդ տարեդարձը:

Եվրոպա Նոստրան պայքարում է Եվրոպայի վտանգված հուշարձանները, հնավայրերն ու բնապատկերներ մասնավորապես 7 Ամենից Վտանգվածների Ծրագրի ([7 Most Endangered Programme](http://7mostendangered.eu/about/)) միջոցով: Այն գովաբանում է ու տարածում գերազանցությունը Եվրոպական Ժառանգություն Մրցանակներ/Եվրոպա Նոստրա Մրցանակների ([European Heritage Awards/Europa Nostra Awards](http://www.europeanheritageawards.eu/)) միջոցով: Եվրոպա Նոստրան գործուն կերպով նպաստում է ժառանգությանը վերաբերող եվրոպական ռազմավարության և քաղաքականության սահմանմանն ու իրագոծմանը Եվրոպական հաստատությունների հետ մասնակցական երկխոսության միջոցով, համակարգելով իր գործունեությունը Եվրոպական Ժառանգության Դաշինքի ([European Heritage Alliance](http://europeanheritagealliance.eu/)) հետ:

2023 թ.-ի մայիսի 1-ից սկսած Եվրոպա Նոստրան ղեկավարում է Եվրոպական Հանձնաժողովի կազմած Եվրոպական կոնսորսիումը՝ կոչված Եվրոպական Ժառանգություն HUB ([European Heritage Hub](https://www.europanostra.org/europa-nostra-and-its-partners-selected-to-implement-eu-funded-pilot-project-european-heritage-hub/)) փորձարարական նախագիծն իրագործելու: Եվրոպա Նոստրան նաև Եվրոպական Հանձնաժողովի ստեղծած Եվրոպական Նոր Բաուհաուս ([New European Bauhaus](https://europa.eu/new-european-bauhaus/index_en)) նախաձեռնության պաշտոնական գործընկերն է, և Կլիմայի ժառանգության ցանցի ([Climate Heritage Network](https://climateheritage.org/)) տարածաշրջանային համանախագահն է:

**Ստեղծարար Եվրոպա**

Ստեղծարար Եվրոպան ([Creative Europe](http://ec.europa.eu/programmes/creative-europe/index_en.htm)) Եվրոպական միության այն ծրագիրն է, որը սատարում է մշակութային և ստեղծարար սեկտորները, թույլ տալով, որ ուժեղանա նրանց նպաստը Եվրոպայի հասարակությանը, տնտեսությանը և կյանքի շրջապատին: 2021-2027 թվականների համար 2,4 միլիարդ եվրոյի բյուջեի շնորհիվ այն սատարում է ժառանգության, թատերական արվեստի, գեղարվեստի, միջմասնագիտական արվեստների, հրատարակության, շարժարվեստի, հեռուստատեսության և վիդեոխաղերի ասպարեզներում աշխատող կազմակերպությունների, ինչպես և տասնյակ հազարավոր արվեստագետների, մշակույթի և լսատեսողական արվեստների մասնագետների: